Tarybos reglamentas (EEB) Nr. 697/93
1993 m. kovo 13 d.
iš dalies keičiantis Reglamentą (EEB) Nr. 3759/92 dėl bendro žuvininkystės ir akvakultūros produktų rinkos organizavimo ir iš dalies pakeičianti Reglamentą(EEB) Nr. 2658/87 dėl tarifų ir statistikos nomenklatūros bei dėl Bendrojo muitų tarifo
EUROPOS BENDRIJŲ TARYBA,
atsižvelgdama į Europos ekonominės bendrijos steigimo sutartį, ypač į jos 43 straipsnį,
atsižvelgdama į Komisijos pasiūlymą [1],
atsižvelgdama į Europos Parlamento nuomonę [2],
atsižvelgdama į Ekonomikos ir socialinių reikalų komiteto nuomonę [3],
kadangi Reglamentas (EEB) Nr. 3759/92 [4] beveik kiekvieną žuvų rūšį identifikuoja pagal jos taksonominį pavadinimą;
kadangi kai kurioms žuvų rūšims, paprastai vadintomis upėtakiais, tarptautiniu mastu buvo suteiktas naujas taksonominis pavadinimas, kai jos iš Salmo genties buvo priskirtos Oncorhynchus genčiai; kadangi taksonominio pavadinimo pakeitimas nepakeičia nei šių rūšių tarifų klasifikacijos, nei Bendrojo muitų tarifo struktūros; kadangi atrodo, kad pakanka naują taksonominį pavadinimą nurodyti išnašoje; kadangi dėl to pirmiau minėto reglamento VII priedas turėtų būti pataisytas;
kadangi tarifų nomenklatūra, atsirandanti taikant Reglamentą (EEB) Nr. 3759/92, yra įtraukta į Bendrąjį muitų tarifą; kadangi dėl tos priežasties Reglamento (EEB) Nr. 2658/87 [5] I priedo kombinuota nomenklatūra turėtų būti pataisyta,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 3759/92 VII priedas keičiamas šio reglamento priedu.
2 straipsnis
Reglamento (EEB) Nr. 2658/87 I priedas yra pakeičiamas šio reglamento priedu, susijusiu su pirmiau minėtame reglamente išvardytais kombinuotos nomenklatūros kodais.
3 straipsnis
Šis reglamentas įsigalioja po šešių savaičių nuo jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1993 m. kovo 17 d.